cyanic-selkie/wikianc huggingface dataset:
Forests Vaitekers
Aktiera karjeru uzsācis 1982. gadā. 2006. gadā viņš attēloja Ugandas diktatoru Idi Aminu filmā "Pēdējais Skotijas karalis" (The Last King of Scotland), par ko saņēma Amerikas Kinoakadēmijas balvu kā labākais aktieris, kā arī BAFTA kino balvu un Zelta globusa balvu. F. Vaitekers vēl ir pazīstams ar lomām filmās "Armijas vads" (Platoon), Ghost Dog: The Way of the Samurai, "Baiļu istaba" un "Atnācēji".
2006. gada septembrī Holivudas filmu festivālā viņš saņēma Holivudas gada aktiera balvu. 2007. gadā F. Vaitekers ieguva zvaigzni Holivudas slavas alejā.
Loņki
Loņki var būt:
Sterekani
Ciema apkārtnē atrodas Koša ezers.
Piedrujas iela (Rīga)
Piedrujas iela ir Rīgas maģistrālā iela, atrodas Latgales priekšpilsētas Dārzciema apkaimē. Sākas krustojumā ar Vestienas un Vietalvas ielām un beidzas pie Slāvu rotācijas apļa. Ielas kopējais garums ir 1102 metri, tā sastāv no 4 braukšanas joslām.
Ielu savienojumi
Piedrujas iela ir savienota ar šādām ielām:
Gonec-M № 22
Gonec-M № 22 (Гонец-М № 22) ir Krievijas pavadonis no zemo orbītu sakaru pavadoņu sistēmas Gonec-M. Tas orbītā palaists 2015. gada martā.
Gonec-M № 22 tika palaists 13:47:56 UTC ar nesējraķeti Rokot-KM no Pļeseckas kosmodroma. 15:45 UTC pavadoņi atdalījās no pēdējās pakāpes Briz-KM un bija ievadīti orbītā. Kopā ar to palaisti analoģiski sakaru pavadoņi Gonec-M № 21, Gonec-M № 23 un militārais pavadonis Kosmos-2504. 10. jūlijā paziņots, ka visi trīs Gonec-M nodoti ekspluatācijā.
Barani
Barani var būt:
Pihajegi
Pihajegi, arī Edize ir upe Igaunijas ziemeļaustrumos, Austrumviru apriņķī. Pihajegi nosaukums latviski tulkojams kā Svētupe. Pihajegi garums - 28 km. Tā sākas Kohtlas pagastā, 6 km uz dienvidaustrumiem no Amulas ciema un ietek Narvas līci, Narvas upes ietekas Somu līcī ielokā.
Tecējums
No Amulas līdz Kotinukas ciemam (bijušās Kukruzes muižas teritorijā) Pihajegi gultne ir regulēta un tā virzās dienvidaustrumu virzienā. Jehvi pilsētas austrumos Pihajegi veido sateci ar Tammiku grāvi, tālāk, veidojot līkumotu gultni, virzās paralēli Tallinas-Narvas šosejai austrumu virzienā. Oru tuvumā veido sateci ar Vasaveres upi un pagriežas uz ziemeļiem, turpinot ceļu līdz Toilai, kur ietek Narvas līcī. Pēdējos 4 km pirms ieteces līcī upe tek pa gleznainu ieleju ar stāviem kaļķakmens krastiem, kas kopš 1936. gada ir Oru dabas lieguma (parka) teritorija.
Pietekas
Pihajegi ir vairākas nelielas pietekas — pārsvarā strauti un grāvji.
Vladislavs Raginis
Vladislavs Raginis (pl; 1908—1939) bija Polijas armijas virsnieks, kas krita varoņa nāvē, aizstāvot robežas nocietinājumus pret Vācijas armijas iebrukumu Otrā pasaules kara Polijas kampaņas laikā.
Dzīvesgājums
Dzimis 1908. gada 3. jūlijā (pēc jaunā stila) Bornes pagasta Jaunbornes muižas Zariņu mājās Kazimira Ragiņa un viņa sievas Genovefas, dzimušas Sokolovskas, ģimenē, 10. jūlijā (27. jūnijā pēc VS) kristīts Jaunbornes katoļu baznīcā. Padomju—poļu kara laikā Polijas armija 1919. gada beigās ieņēma Ilūkstes apriņķa austrumu daļu, kas tika iekļauta tolaik Polijai piederošajā Braslavas apriņķī. Pēc poļu karaspēka atkāpšanās 1920. gada vasarā šo teritoriju ieņēma Latvijas armija.
Vladislavs Raginis kopā ar vecākiem pārcēlās uz Viļņas apgabalu, pabeidza Viļņas ģimāziju un 1927. gadā iestājās kara skolā. 1930. gadā pēc skolas beigšanas viņš leitnanta pakāpē sāka karadienestu Grodņas 76. kājnieku pulkā. Neigi pirms Otrā pasaules kara sākuma 1939. gada augustā viņu nosūtīja uz Osovecas cietoksni netālu no Austrumprūsijas robežas.
Polijas kampaņas sākumā 1939. gada 2. septembrī kapteini Ragini apstiprināja par Viznas aizsardzības joslas komandieri ar uzdevumu neļaut uzbrūkošajām Vērmahta šķērsot Narevas un Bebras (Biebrza) upes un iebrukt Polijas vidienē. No 7. līdz 10. septembrim kapteiņa Ragiņa vadītā vienība apmēram 720 vīru sastāvā spēja aizkavēt Vērmahta 10. tanku divīzijas un ģenerāļa Guderiana komandētā XIX. tanku korpusa uzbrukumu ar apmēram 350 tankiem un 42 000 karavīriem. Kad poļu karavīriem beidzās munīcija, Raginis 10. septembrī deva pavēli pēdējiem izdzīvojušajiem karavīriem padoties, bet pats izdarīja pašnāvību.
2019. gada septembrī Polijas Senāta spīkera Staņislava Karčevska vizītes laikā pamatskolas ēkas Marijas ielā 1e Daugavpilī atklāja pieminekli Vladislavam Raginim.
Apbalvojumi
Pēc nāves Polijas valdība kapteinim Raginim piešķīra vairākus augstākos militāros apbalvojumus:
Alfreds Finnbogasons
Alfreds Finnbogasons (is; dzimis ) ir Islandes futbolists, uzbrucējs, Islandes futbola izlases dalībnieks. Kopš 2022. gada spēlē Dānijas Superlīgas kluba Lyngby sastāvā.
Sasniegumi
Breiðablik
Olympiacos
Dārzaugļu iela
Dārzaugļu iela ir iela Rīgā, Centra rajona Grīziņkalna apkaimē. Dārzaugļu iela sākas pie Pērnavas ielas krustojuma un beidzas pie Zemitāna ielas. Dārzaugļu ielas kopējais garums ir 196 metri.
Savvaļas kaņepe
Savvaļas kaņepe jeb nezāļu kaņepe (Cannabis ruderalis) ir sējas kaņepes trešā pasuga, kas brīvā dabā aug aukstos un sliktos laikapstākļos un ir adaptējusies ziedēt noteiktā laikā, nevis pēc dienasgaismas cikla. Šī kaņepe mēdz nogatavoties vienā laikā, neatkarīgi no laikapstākļiem, klimata un sezonas. Šī kaņepju suga brīvā dabā satur maz THC un no tās nav iespējams apreibināties.
Dārzaugļu iela
Rīgas adrešu grāmatās iela atrodama 1868. gadā ar nosaukumu Kalna iela. 1885. gadā tās nosaukums ir mainījies uz Augļu ielu, bet tagadējo nosaukumu, kas laika gaitā vairs nav mainījies, Dārzaugļu iela ieguva 1923. gadā.
Bisenieki
Bisenieki var būt:
Vecskujene
Vecskujene ir ciems Cēsu novada Skujenes pagastā. Atrodas pagasta austrumu daļā 8 km no pagasta centra Skujenes, 33 km no «Ausmās» un 110 km no Rīgas.
Apdzīvotā vieta atrodas pie autoceļa V350. Vecskujenē atrodas Skujenes pamatskola.
Roberts Freimanis
Roberts Freimanis (dzimis Liepājā) ir latviešu basketbolists, spēlē spēka uzbrucēja pozīcijā. 2023. gadā pārstāv Latvijas Basketbola līgas (LBL) klubu BK Liepāja, kurā sācis savu profesionālo karjeru. VEF Rīga sastāvā kļuvis par 2020. gada Latvijas čempionu.
Patriks Hāgers
Patriks Hāgers (de, dzimis ) ir Vācijas hokejists, spēlē uzbrucēja pozīcījā. Pašlaik (2022) Hāgers spēlē Vācijas hokeja līgas klubā Minhenes "Red Bull". Iepriekš Hāgers ir spēlējis Krēfeldes "Pinguine", ERC Ingolstadt un Ķelnes "Haie".
Roberts Freimanis
Karjera
Karjeras sākumā spēlējis BK Liepāja, bet pēc tam pārstāvējis dažādas Latvijas un Igaunijas komandas, spēlējis arī Bulgārijā un Islandē. VEF Rīga sastāvā izcījis 2020. gada LBL čempionu titulu.
2022.—2023. gada sezonu uzsāka Islandē, bet sezonas otrajā pusē atgriezās dzimtajā Liepājā, kur BK Liepāja sastāvā aizstāja traumu guvušo Arnoldu Helmani. Komandā palika visu sezonas otro pusi, ar labu spēli izceļoties Užavas Latvijas kausa finālspēlē pret VEF (66:87), kur bija rezultatīvākais Liepājas spēlētājs ar 13 gūtajiem punktiem. Vasarā tika paziņots, ka spēlētājs paliks komandā arī 2023.—2024. gada sezonā.
R. Freimanis spēlēja Latvijas U-16 izlasē 2008. gada Eiropas čempionātā.
Patriks Hāgers
Vācijas hokeja izlases sastāvā ir spēlējis astoņos Pasaules čempionātos un 2018. gada ziemas olimpiskajās spēlēs.
Kopenbergs
Kopenbergs (nl) ir 77 metrus augsts paugurs Beļģijas Austrumflandrijas provincē, uz dienvidiem no Audenārdes pilsētas. Uz pakalna virsotni ved šaurs, stāvs (dažās vietās 22%), bruģēts ceļš. Kopenberga kāpums bieži ir iekļauts bruģa klasikas "Flandrijas tūre" sastāvā un pirmoreiz tas notika 1976. gadā.
Impotence
Impotence, arī erektilā disfunkcija vai dzimumnespēks, ir traucējums, kad vīrietis nespēj vai nepilnīgi veic dzimumaktu, jo pilnvērtīgi nenotiek erekcija. Daļēju impotenci sauc par seksuālu mazspēju. Lielākoties impotenci rada fiziski traucējumi, piemēram, sirds slimības, diabēts un prostatektomija. Impotenci var izraisīt arī psiholoģiski traucējumi.
That's the Spirit
That's the Spirit ir britu rokgrupas Bring Me The Horizon piektais studijas albums. Tas tika izdots 2015. gada 11. septembrī un iezīmē pāreju grupas mūzikas skanējumā no metālkora uz mazāk agresīvu roka stilu.
Ērharts Posts
Ērharts Posts (de; Kotbusa —  Berlīne) bija Vācijas šahists.
Biogrāfija
Pirmos panākumus šahā guvis 1907. gadā turnīrā Berlīnē, kad ieņēmis 2. vietu aiz Riharda Teihmana, apsteidzot Rūdolfu Špīlmani, Paulu Saladinu Leonhartu, Dāvidu Pšepjurku un citus tā laika vadošos šahistus. 1910. gadā Berlīnē uzvarējis mačā Vilhelmu Konu ar 7½:4½ (+6, -3, =3). Pēc Pirmā pasaules kara izvirzījies Vācijas vadošo šahistu skaitā. 1921. gadā Hamburgā uzvarējis Vācijas šaha čempionātā, apsteidzot Frīdrihu Zēmišu un Villiju Šlāgi. 1922. gadā atkārtojis šo savu panākumu, apsteidzot Kārli Karlsu. 1923. gadā Frankfurtē pie Mainas Vācijas šaha čempionātā kopā ar Heinrihu Vāgneru dalījis 2.-3. vietu (uzvarējis Ernsts Grīnfelds).
Bijis pazīstams arī kā ilggadējs Vācijas šaha dzīves funkcionārs. No 1911. gada līdz Otrā pasaules kara beigām bijis Berlīnes šaha biedrības prezidents. 1914. gadā Vācijas šaha kongresā Manheimā uzstājies pret starptautiskas šaha organizācijas izveidošanu un atbalstījis ārzemju šahistu skaita ierobežošanu Vācijas turnīros. 1920. gadā Berlīnē mēģinājis kļūt par Vācijas šaha savienības prezidentu, tomēr zaudējis vēlēšanās. 1922. gadā pēc tālākām domstarpībām atstājis Vācijas šaha savienības otrā priekšsēdētāja amatu. 1933. gadā pēc nacionālsociālistu nākšanas pie varas atgriezies Lielvācijas šaha savienības vadībā. Aktīvi līdzdarbojies ebreju šahistu izslēgšanā no Vācijas šaha organizācijām. Sakarā ar sadarbību ar nacionālsociālistiem Vācijas laikraksti par Posta nāvi 1947. gadā ziņoja ļoti īsi.
Ludvigs Cimmermanis
Ludvigs Gotfrīds Cimmermanis (de, dzimis, miris ) bija Vidzemes guberņas Lielvārdes luterāņu mācītājs, Rīgas iecirkņa prāvests. Kaujinieku nogalināts 1905. gada revolūcijas laikā.
Dzimis Jelgavas ģimnāzijas vēstures skolotāja ģimenē. No 1871. līdz 1876. gadam studēja teoloģiju Tartu universitātē. 1896. gadā kļuva par Lielvārdes draudzes mācītāju. Cimmermanis darbojās Latviešu literārajā biedrībā. 1905. gada 18. jūnijā Lielvārdes baznīcā, Cimmermanim klātesot, notika baznīcas demonstrācija. Izvēršoties revolucionāru darbībai, Cimmeramnis devās uz Rīgu, atgriežoties draudzē 1906. gadā. 1906. gada 13. septembrī Cimmermani kopā ar sievu nogalināja kaujinieki.
Savičs
Savičs (hr, sr, no personvārda vai vietvārda Sava; sieviešu dzimtē Saviča) ir serbhorvātu cilmes uzvārds. Cilvēki ar šo uzvārdu:
Huans Manuels Santoss
Huans Manuels Santoss Kalderons (es; dzimis ) ir Kolumbijas politiķis, no 2010. līdz 2018. gadam ieņēma valsts prezidenta amatu. 2016. gadā saņēmis Nobela miera prēmiju.
Ietekmīgās un bagātās Santosu ģimenes pārstāvis. Santosi no 1913. līdz 2007. gadam bija galvenie laikraksta El Tiempo akcionāri. Absolvējis Kanzasas Universitāti ar grādu ekonomikā un uzņēmējdarbībā. Pēc tās absolvēšanas vadījis Kolumbijas delegāciju Starptautiskajā kafijas organizācijā. Atgriežoties Kolumbijā, bija El Tiempo redaktors, par darbu tur saņēmis vairākus apbalvojumus. Ieņēmis vairākus amatus dažādās valdībās. 1994. gadā Santoss bija cilvēku grupā, kas veica pārrunas ar FARC kaujinieku grupu (aktīva Kolumbijā no 20. gadsimta 60. gadiem), lai panāktu miera līguma parakstīšanu.
Santoss 2006. gadā kļuva par aizsardzības ministru un saasināja valdības militāro kampaņu pret FARC. Pēc dažiem mēnešiem viņš uzraudzīja operāciju, kuras rezultātā tika atbrīvoti 15 FARC turēti ķīlnieki. 2009. gadā atkāpās no amata, lai kandidētu uz prezidenta amatu, kurā arī tika ievēlēts nākamajā gadā. Santosa prezidentūras laikā valsts IKP auga vidēji par 4 procentiem no 2009. līdz 2013. gadam, bezdarba un inflācijas līmenis saruka. Tāpat tika vēlreiz uzsāktas sarunas ar FARC. 2016. gada septembrī Kolumbijas valdība un FARC oficiāli parakstīja miera vienošanos, kas paredzēja izbeigt 52 gadus ilgušo konfliktu. Tā paša gada oktobrī tika paziņots, ka Santoss saņēmis Nobela miera prēmiju.
Stikāni (Rožupes pagasts)
Stikāni ir ciems Rožupes pagastā, Līvānu novadā. Atrodas 173 km attālumā no Rīgas.
Rūķi (Salaspils pagasts)
Rūķi ir ciems Salaspils novada Salaspils pagastā uz ziemeļiem no Salaspils.
Stikāni (Rožupes pagasts)
Ciema apkārtnē atrodas viesu māja.
Jaunzemi (Mārkalnes pagasts)
Jaunzemi ir ciems Alūksnes novada Mārkalnes pagastā. Atrodas pagasta centrālajā daļā 4 km no pagasta centra Mārkalnes, 19 km no novada centra Alūksnes un 220 km no Rīgas.
Apdzīvotā vieta atrodas pie autoceļa V391, Akaviņas upes krastā.
Dižakmens
Dižakmens ir laukakmens, kura izmēri pārsniedz noteiktus parametrus un uz kuriem parasti attiecas noteikumi par dabas pieminekļu aizsardzību. Latvijā par valsts nozīmes dabas pieminekļiem uzskatāmi dižakmeņi ar tilpumu virs 10 m³, par vietējas nozīmes — virs 7 m³. Lielākais Latvijas dižakmens ir Nīcgales Lielais akmens, kura tilpums ir ap 170 m³.
Parametri, pēc kuriem piemērojams aizsargājamā objekta statuss:
Ingolstadt 04
Fußball-Club Ingolstadt 04 e.V., biežāk zināms kā Ingolstadt 04 vai vienkārši "Ingolstadt", ir Vācijas futbola klubs no Ingolštates, Bavārijā. Klubs tika dibināts 2004. gadā, apvienojoties 2 citiem klubiem "ESV Ingolstadt" un "MTV Ingolstadt".
2014.—2015. gada sezonā komanda uzvarēja 2. Bundeslīgā un pirmo reizi kluba vēsturē ieguva tiesības spēlēt Vācijas futbola Bundeslīgā. Debijas sezonā tika iegūta 11. vieta, bet savā otrajā Bundeslīgas sezonā ierindojās 17. vietā un bija spiesta atgriezties 2. Bundeslīgā. Pašlaik spēlē Vācijas 3. līgā.
Latvijas Sarkanais Krusts
Latvijas Sarkanais Krusts, (saīsināti LSK), ir daļa no Starptautiskās Sarkanā Krusta un Sarkanā Pusmēness kustības, kas dibināts 1918. gada 20. novembrī.
Vēsture
1923. gada 10. janvārī Starptautiskā Sarkanā Krusta komiteja uzņēma Latvijas Sarkanā Krusta biedrību Starptautiskā Sarkanā Krusta un Sarkanā Pusmēness biedrību līgā.
Pēc Latvijas okupācijas 1940. gadā LSK formāli nelikvidēja, bet gan iekļāva PSRS Sarkanā Krusta un Sarkanā Pusmēness biedrību savienībā.
1991. gada 26. aprīlī LSK XI kongress atjaunoja biedrības darbību, atzīstot to par 1918. gadā dibinātās LSK biedrības saistību un tiesību pārmantotāju. 1991. gada 20. novembrī Starptautiskā Sarkanā Krusta komiteja atzina atjaunoto LSK, un 25. novembrī Starptautiskā Sarkanā Krusta un Sarkanā Pusmēness biedrību federācijas ģenerālā asambleja atjaunoja LSK pilntiesīgu dalību Starptautiskā Sarkanā Krusta un Sarkanā Pusmēness biedrību federācijā.
Gillette Stadium
Gillette Stadium ir stadions Foksboro, Masačūsetsas štatā, ASV. Tajā savas mājas spēles aizvada NFL komanda Jaunanglijas "Patriots" un MLS komanda Jaunanglijas "Revolution".
Stadions tika atklāts 2002. gadā un tajā ir 65 878 skatītāju vietas NFL mačos un 20 000 skatītāju vietas MLS mačos.
Stadionā tiks aizvadītas 2026. gada FIFA Pasaules kausa spēles.
Bleivi
Bleivi var būt:
Uldis Laucis
Uldis Laucis (dzimis, miris ) bija latviešu veselības aprūpes organizators un politiķis, Valmieras slimnīcas galvenais ārsts (1962—1986). Latvijas Tautas frontes atbalstītais PSRS Tautas deputāts (1989—1991), Latvijas Sarkanā Krusta vadītājs (1991—2001).
Dzīvesgājums
Dzimis 1936. gada 29. septembrī Volfganga Lauča ģimenē. Studēja Rīgas Medicīnas institūta (RMI) Ārstniecības fakultātē, turpināja ķirurģijas pēcdiploma studijas RMI klīniskajā ordinatūrā.
1962. gadā kļuva par Valmieras rajona centrālās slimnīcas galveno ārstu, 1970.—1975. gadā vadīja tās jauno ēku būvēšanu, 1984. gadā blakus slimnīcai uzcēla poliklīnikas ēku.
Atmodas laikā tika ievēlēts par PSRS Tautas deputātu (1989—1991), 1989. gada 27. augustā U. Laucis bija viens no tiem deputātiem, kas parakstīja protesta vēstuli pret PSKP CK 26. augusta paziņojumu par stāvokli Baltijas republikās Baltijas ceļa sakarā.
No 1991. gada Latvijas Sarkanā Krusta biedrības Centrālās komitejas priekšsēdētājs, no 1993. līdz 2001. gadam prezidents.
Miris 2013. gada 3. janvārī, apglabāts Rīgas Meža kapos.
Kauja par Kijivu (2022)
Kauja par Kijivu bija Krievijas—Ukrainas kara kauja par Ukrainas galvaspilsētu Kijivu, kas ilga no 2022. gada 25. februāra līdz 2. aprīlim. Kaujas laikā okupētajās Kijivas piepilsētās krievu karavīrus vaino Bučas slaktiņā un citos kara noziegumos pret civiliedzīvotājiem.
Kaujas gaita
25. februāra rītā Krievijas diversanti iekļuva Oboloņas rajonā Kijivas ziemeļu daļā 6 kilometrus no Augstākās Radas ēkas. Ukrainas armija likvidēja trīs krievu sabotierus. Dažādās pilsētas vietās visu dienu notika apšaudes; Ukrainas varas iestādes ziņoja, ka norit kaujas ar Krievijas Bruņotajiem spēkiem.
Kijivas mērs Vitālijs Kličko aicināja iedzīvotājus ķerties pie ieročiem un cīnīties. Viņa brālis Volodimirs no rīta pievienojās rezervistiem.
Krievijas Bruņotie spēki iebruka Hostomeļas lidostā Kijivas priekšpilsetā, divas reizes lidlauks gāja no rokas rokā starp iebrucējiem un pilsētas aizstāvjiem. Ukrainas prezidents Volodimirs Zelenskis mudināja pilsētas iedzīvotājus ar paštaisītām degpudelēm pretoties Krievijas karavīriem. Civiliedzīvotājiem tika izdalīti 18 tūkstoši ieroču vienību un tika mobilizēta nacionālā gvarde.
Koloīds
Koloīds ir maisījums, kurā viena viela, kas sastāv no mikroskopiski disperģētām nešķīstošām daļiņām, ir suspendēta citā vielā. Atšķirībā no šķīduma, kurā izšķīdusī viela un šķīdinātājs veido tikai vienu fāzi, koloīdam ir dispersā fāze (suspendētās daļiņas) un dispersijas vide (suspensijas vide). Lai maisījumu varētu klasificēt kā koloīdu, disperģētās daļiņas laika gaitā nedrīkst vidē nosēsties vai arī to nosēšanās prasa ļoti ilgu laiku.
Dispersās fāzes daļiņu diametrs ir aptuveni 1 līdz 1000 nanometri. Šādas daļiņas parasti ir viegli redzamas optiskajā mikroskopā, bet mazākā izmēru diapazonā (r < 250 nm) var būt nepieciešams ultramikroskops vai elektronmikroskops. Homogēnos maisījumus ar disperso fāzi šajā izmēru diapazonā sauc par koloidāliem aerosoliem, koloidālām emulsijām, koloidālām putām vai hidrosoliem.
Daži koloīdi ir daļēji caurspīdīgi Tindala efekta dēļ, kas ir gaismas izkliede no daļiņām koloīdā. Citi koloīdi var būt necaurspīdīgi vai viegli iekrāsoti.
Klasifikācija
Tā kā dispersās fāzes izmērus var būt grūti noteikt, un koloīdi izskatās pēc šķīdumiem, dažkārt koloīdus identificē un raksturo pēc to fizikāli ķīmiskajām un transporta īpašībām. Piemēram, ja koloīds sastāv no cietas fāzes, kas disperģēta šķidrā, cietās daļiņas nedifundēs caur membrānu, bet īstajā šķīdumā izšķīdušie joni vai molekulas difundēs caur membrānu. Savu izmēru dēļ koloidālās daļiņas nespēj iziet cauri membrānas porām, kuru izmērs ir mazāks par to koloīdā disperģēto daļiņu izmēru.
Koloīdus var klasificēt šādi:
Mijiedarbība starp daļiņām
Spēki, kuriem ir svarīga loma koloīda daļiņu mijiedarbībā:
Stabilizācija (peptizācija)
Koloidālas sistēmas stabilitāti nosaka daļiņas, kas līdzsvara stāvoklī palikušas suspendētas šķīdumā.
Kauja par Kijivu (2022)
Kaujas gaita
26. februāra rītā krievu artilērija vairāk nekā pusstundu apšaudīja pilsētu. Ukrainas spēki atvairīja uzbrukumu Troišķinas spēkstacijai; BBC uzskata, ka Krievijas Federācija vēlējās pilsētai atslēgt enerģiju. Smagas kaujas notika pie Kijivas zooloģiskā dārza Šulinas apkaimē, kur Ukrainas spēki aizstāvēja savu armijas bāzi. Kaujas notika ielās, iedzīvotājus mudināja netuvoties logiem un balkoniem, tomēr Ukrainas spēki spēja apturēt uzbrukumu galvaspilsētai. No 17.00 līdz 8.00 bija noteikta komandantstunda, brīdinot, ka tās pārkāpējus uzskatīs par Krievijas diversantiem.
Zaudējumi
18. martā Kijivas varasiestādes ziņoja, ka kopš karadarbības sākuma pilsētā nogalināti 222 cilvēki, tai skaitā 60 civiliedzīvotāji (tai skaitā 4 bērni), bet ievainoti 889 cilvēki, tai skaitā 241 civiliedzīvotājs (18 bērni), trīs neatliekamās palīdzības šoferi un viens neatliekamās palīdzības ārsts. Uzbrukumā nodarīti postījumi 36 dzīvojamiem namiem, sešām skolām un četriem bērnudārziem.
Koloīds
Stabilizācija (peptizācija)
Agregācija ir daļiņu salipšana, ko nosaka daļiņu mijiedarbības spēku summa. Ja pievilkšanās spēki (piemēram, Van der Vālsa spēki) ir lielāki par atgrūšanās spēkiem (elektrostatiskie spēki), tad notiek daļiņu agregācija klasteros.
Elektrostatiskā un stēriskā stabilizācija ir divi galvenie mehānismi, lai novērstu agregāciju:
Ir iespējama arī šo divu mehānismu kombinācija koloīdu stabilizēšanai (elektrostēriskā stabilizācija). Tomēr šie mehānismi nenovērš sedimentāciju.
Sedimentācija ir daļiņu nosēšanās masas spēku iedarbībā, kas rodas no blīvumu starpības starp dispersijas vidi un fāzi. Jo lielāka ir blīvumu starpība, jo ātrāk notiek daļiņu nosēšanās.
Gelu tīkla stabilizācija ir galvenais veids, kā iegūt koloīdus, kas ir stabili gan pret agregāciju, gan sedimentāciju. Šajā metodē koloidālai suspensijai pievieno polimēru, kas spēj veidot gelu tīklu, piemēram, ksantānu vai guāra sveķus. Daļiņu nosēšanos kavē polimēru matrica, kurā šīs daļiņas ir notvertas. Papildus garās polimēru ķēdes var nodrošināt disperģēto daļiņu stērisko un elektrostērisko stabilizāciju.
Sagatavošana
Galvenie koloīdu sagatavošanas veidi :
Koloīdu šķīdumu fizikālās īpašības
Galvenās koloīdu šķīdumu fizikālās īpašības :
Koloīdu lietojums
Koloīdiem ir plašs lietojums rūpniecībā, medicīnā u.c. Kā dažus no piemēriem var minēt :
Ata iela
Ata iela ir Rīgas iela Latgales priekšpilsētas Grīziņkalna apkaimē. Ata iela sākas pie Pērnavas un Vārnu ielas krustojuma un beidzas pie netālu esošajam dzelzceļa sliedēm ar strupceļu. Ielas kopējais garums ir 537 metri.
Ata iela ir izvietota paralēli Grīziņkalna parka ziemeļuaustrumu malai. 1885. gadā šim ceļam piešķīra nosaukumu Ata (citviet Otto iela) iela. Ielas vienā pusē atrodas Grīziņkalna parks, bet pretējā pusē agrāk atradās artilērijas kazarmas, kas kādu laiku tika izmantotas kā 5. Cēsu kājnieku pulka kazarmas un apmācību laukums, bet pēc 2. pasaules kara tās izmantoja Sarkanās Armijas vajadzībām.
Ielu savienojumi
Ata iela ir savienota ar šādām ielām:
604 (albums)
604 ir elektroniskās mūzikas grupas Ladytron studijas debija albums, kuru izlaida ierakstu kompānija Emperor Norton Records  2001.gada 6.februārī Amerikā un 12.martā Anglijā Invicta Hi-Fi. To līdzproducēja, apstrādāja un producēja Lens Tomas. Dažas dziesmas tika izlaistas kā EP ieraksti - Miss Black and Her Friends (1999), Mu-Tron EP (2000) un Commodore Rock(2000).
2004.gada 20.jūlijā 604 tika atkārtoti laists klajā Amerikā ar četrām papildus dziesmām. Pirmie trīs koncerta ieraksti izveidoti 2003.gada 16.maijā Centrālajā Militārajā klubā Sofijā, Bulgārijā. 2011.gada janvāra atkārtoti izdotajā Ladytron albumā pašreizējā izdevējkompānijā Nettwerk ir iekļautas šīs dziesmas.
2002.gada intervijā ar tiešsaistes žurnālu Chaos Control, Daniels Hants norādīja, ka albums tika nosaukts pēc Britu Kolumbijas reģionālā koda. Rūbens Vū izstrādāja albuma 604 Eiropas izdevuma kaveru.
Kritika
604 ieguva mūziķu vispārēju atzinību. Tīmekļa vietne Metacritic, kas piešķir normalizētu vērtējumu no 100 pārskatiem no galvenajām publikācijām, albumam tika piešķirts vidējais vērtējums 81, pamatojoties uz 11 pārskatiem, kas norāda uz "vispārēju atzinību".
2001.gada martā 604 tika izvēlēts kā mēneša albums žurnālā Muzik.
Kopš 2001. gada pārdošana Amerikā pārsniedza 20'000 eksemplāru, saskaņā ar Nielsen SoundScan.
Singli
Dziesma "He Took Her to a Movie" tika izlaists kā albuma galvenais singls. Dziesma tika ierakstīta par £50 un iekļauj sevī Līzas Eriksones, no Sanfrancisko, elektroniskā dueta Techno Squirrels viesu vokālu. Pēc albuma izlaišanas, tas tika nosaukts par nedēļas singlu žurnālā NME. Dziesma tika iespaidota no Kraftwerk 1978.gada dziesmas "The Model". Dziesma "Playgirl" tika izlaista kā albuma otrais singls. Tā sasniedza 89.vietu UK Singles Chart. Dziesma "The Way That I Found You" tika izlaists kā albuma trešais un pēdējais singls. Tā sasniedza 88.vietu UK Singles Chart. Singla B puse "Holiday 601" tika iekļauta Ladytron otrajā studijas albumā Light & Magic, pārdēvēts par "NuHorizons".
604 (Remixed & Rare)
2009.gada 1.septembrī Redbird Records un Cobraside Distribution izlaida remiksu kompilāciju, B puses un raritātes ar virsrakstu 604 (Remixed & Rare). Vāks ir negatīvā versija albuma 604 ASV kaverā.
Luarē
Luarē (fr) ir Francijas departaments, viens no sešiem Centra reģiona departamentiem. Departaments tika nosaukts Luāras upes pieteka Luarē vārdā. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Luarē administratīvais centrs ir Orleāna. Departaments administratīvi ir sadalīts trijos apgabalos (arrondissements):
Loiret
Loiret var būt:
Nacionālā fašistu partija
Nacionālā fašistu partija (it) bija politiskā partija Itālijas Karalistē, kuru 1921. gada 9. novembrī izveidoja Benito Musolīni, realizējot fašisma ideoloģiju.
1921. gadā partijas biedri tika ievēlēti Itālijas Karalistes parlamentā, bet 1922. gadā pēc Marša uz Romu tās līderis Musolīni kļuva par premjerministru. 1928. gadā Nacionālā fašistu partija ieguva 2/3 vietu parlamentā, tajā pašā gadā, aizliedzot citas partijas, kļuva par vienīgo legālo partiju valstī.
Partija pastāvēja līdz 1943. gadam, kad krita Musolīni režīms. Uz partijas paliekām 1943. gadā tika izveidota Republikāniskā fašistu partija, kas darbojās Itālijas Sociālajā Republikā kā vienīgā un valdošā partija.
Mūsdienu Itālijas konstitūcijā ir noteikts aizliegums veidot fašistiskas partijas.
Maijāra reakcija
Maijāra reakcija ir ķīmiska reakcija starp aminoskābēm un ogļhidrātiem, kas parasti norisinās, karsējot pārtikas produktus. Maijāra reakcijas rezultātā rodas ceptiem produktiem raksturīgā krāsa, smarža un garša, ko nodrošina Maijāra reakcijas produkti. Tipiski Maijāra reakcijas piemēri ir gaļas vai maizes cepšana. Maijāra reakcija kopā ar karamelizāciju (ogļhidrātu oksidēšanos augstā temperatūrā) pieder pie nefermentatīvajām pārtikas nobrūnēšanas parādībām. Maijāra reakcijas rezultātā veidojas arī visai kaitīgas vielas, piemēram, akrilamīds, tādēļ ceptu produktu lietošanu uzturā ieteicams ierobežot. Maijāra reakcija nelielos apjomos norisinās arī cilvēka organismā, bet nemēdz to ietekmēt, jo reakcijas produkti paspēj izdalīties no organisma. Tomēr vielmaiņas traucējumu (cukura diabēta) apstākļos Maijāra reakcijas produkti nelabvēlīgi ietekmē organismu — piemēram, uzkrājas acs lēcā un izraisa redzes pasliktināšanos diabēta slimniekiem.
Reakcijas mehānisms
Reakcija ir ļoti sarežģīta un līdz galam vēl nav izpētīta. Vienkāršie ogļhidrāti reaģē atvērtās konformācijas stāvoklī; to karbonilgrupa mijiedarbojas ar aminoskābes nukleofilo aminogrupu, kā rezultātā veidojas nestabili glikozilamīni un atšķeļas ūdens. No glikozilamīniem Amadori pārgrupēšanās ceļā rodas ketozamīni, kuri pēc tam atkal atšķeļ ūdeni un rodas dažādi reduktoni un dehidroreduktoni (karamelei līdzīgi produkti), melanoidīni un citi brūnas krāsas slāpekli saturoši polimēri, kā arī mazmolekulāras vielas, piemēram, diacetils, acetols vai pirovīnogskābes aldehīds.
Brieksīne
Brieksīne var būt:
Stiklēri
Stiklēri ir ciems Turku pagastā, Līvānu novadā. Atrodas 170 km attālumā no Rīgas.
Kā zaudēt puisi 10 dienās
"Kā zaudēt puisi 10 dienās" (en) ir 2003. gada ASV romantiska komēdija, kuras režisors ir Donalds Petrijs. Galvenās lomas atveido Keita Hadsone, Metjū Makonahijs, Ādams Goldbergs, Maikls Mišele un Šaloma Hārlova. Filmas pirmizrāde notika.
Bendžamins Barijs, reklāmas izpildītājs un siržu lauzējs, sader, ka desmit dienu laikā viņš liks sievietei sevī iemīlēties. Endija Andersone raksta sleju "Kā..." žurnālā "Composure", kurai tiek piešķirts rakstīts raksts "Kā zaudēt puisi 10 dienu laikā". Abi satiekas bārā neilgi pēc derībām.
Plēsonība
Plēsonība ir starpsugu attiecības, kad viens organisms, plēsoņa, iznīcina citu organismu, upuri, lai iegūtu sev barību. Plēsonība ir viena no trijām nomācošajām jeb ekspluatatīvajām attiecībām. Pārējās divas ir parazītisms un pusparazītisms. Plēsoņām parasti ir labi attīstīts ķermenis, satveršanas, kustību un maņu orgāni, strauja reakcija. Upuru īpatnības ir aizsargkrāsa, saasināta uzmanība, slēpšanās un bēgšanas instinkts un citi.
KLM
Koninklijke Luchtvaart Maatschappij N.V., saīsinājumā KLM, ir Nīderlandes lidsabiedrība. Ietilpst Air France-KLM grupā un ir SkyTeam alianses biedrs. Galvenais birojs atrodas Amstelvēnā, galvenā lidosta ir Shiphola pie Amsterdamas.
KLM lielākie meitas uzņēmumi:
Lidsabiedrības gaisa flotē ir Airbus un Boeing lidmašīnas.
Vēsture
1919. gadā jauns aviācijas leitnants Alberts Plesmans sponsorēja aviācijas izstādi Amsterdamā. Izstādei bija lieli panākumi, un vairāki Nīderlandes komersanti nolēma dibināt lidsabiedrību. Tā tika nodibināta ar nosaukumu KLM (Koninklijke Luchtvaart Maatschappij — ‘Karaliskā aviācijas sabiedrība’). Plesmans bija tās pirmais administrators un direktors.
Pirmais KLM lidojums notika no Londonas uz Amsterdamu ar īrētu divplāksni Airco DH.16. 1921. gadā sākti regulāri lidojumi. Pirmais starpkontinentālais lidojums notika uz Batāviju Nīderlandes Indijā. 1929. gadā sākās regulāri lidojumi uz Batāviju, un līdz Otrajam pasaules karam šī bija garākā regulāro lidojumu aviolīnija pasaulē. 1926. gadā KLM veica lidojumus starp Amsterdamu, Roterdamu, Briseli, Parīzi, Londonu, Brēmeni, Kopenhāgenu un Malmi, izmantojot galvenokārt Fokker F.II un Fokker F.III lidmašīnas. 1930. gadā KLM pārvadāja 15 143 pasažierus. Pirmais eksperimentāls Transatlantijas lidojums notika 1934. gada decembrī uz Kirasao.
Kad 1940. gada maijā Vācija iebruka Nīderlandē, daļa KLM lidmašīnu nokļuva Anglijā un kara laikā bija reģistrētas lidsabiedrībā BOAC. Pēc kara KLM atjaunoja savas aviolīnijas. Nīderlandes valdība centās KLM iegūt vairākumu. Plesmans vēlējās lidsabiedrību paturēt privātās rokās, un ļāva valstij iegūt tikai mazākuma kontroli uzņēmumā.
1950. gadā KLM pārvadāja 356 069 pasažierus. 1950. gados lidsabiedrība paplašināja lidojuma galamērķus Ziemeļamerikas rietumos. 1950. gados KLM un citas lidsabiedrības piedzīvoja ekonomiskas grūtības. Pāreja uz reaktīvajām lidmašīnām arī prasīja papildu finanšu līdzekļus. Palīdzību sniedza Nīderlandes valdība, palielinot dalību KLM līdz divām trešdaļām, tādējādi nacionalizējot to. Direktoru padome palika privāto akcionāru rokās.
1961. gadā KLM piedzīvoja pirmo finansiālo zaudējumu gadu. 1963. gadā sākta uzņēmuma reorganizācija, samazinot darbinieku un pakalpojumu skaitu. 1966. gadā valsts daļa KLM tika samazināta līdz 49,5 %. 1971. gadā atklāts KLM galvenais birojs Amstelvēnā.
1973. gada naftas krīzes rezultātā KLM prasīja no valdības atbalstu. Tika veikta akciju emisija, tādējādi lidsabiedrība no valsts ieguva naudu. Līdz 1970. gadu beigām valsts daļa KLM pieauga līdz 78 %.
1980. gadā KLM pārvadāja pasažierus. 1986. gadā Nīderlandes valdības daļa uzņēmumā samazināta līdz 54,8 %. 1989. gada jūlijā KLM iegādājās 20 % ASV lidsabiedrībā Northwest Airlines.
1990. gadā KLM pārvadāja pasažierus. 1991. gadā KLM kā pirmā lidsabiedrība Eiropā ieviesa bieža lidotāja lojalitātes programmu. 1993. gada janvārī ASV Transporta departaments KLM un Northwest Airlines atļāva paplašināt to sadarbību. Septembrī abas lidsabiedrības sāka apkalpot ASV un Eiropas lidojumus kā kopuzņēmums. 1994. gadā KLM daļu Northwest Airlines palielināja līdz 25 %. 1996. gadā KLM iegādājās 26 % Kenya Airways kapitāldaļu. 1998. gada augustā KLM no valsts atpirka visas akcijas, tādējādi lidsabiedrība kļuva par privātu uzņēmumu.
2003. gada 30. septembrī Francijas lidsabiedrība Air France un KLM paziņoja par apvienošanos. Apvienošanās stājās spēkā 2004. gada 5. maijā. Jaunajā mātes uzņēmumā Air France-KLM 81 % kapitāldaļu ieguva Air France akcionāri, pārējo ieguva KLM akcionāri.
Brizgi
Brizgi var būt:
Gonec-M № 23
Gonec-M № 23 (Гонец-М № 23) ir Krievijas zemo orbītu sakaru pavadoņu sistēmas Gonec-M pavadonis. Tas orbītā tika palaists 2015. gada martā.
Gonec-M № 23 tika palaists 13:47:56 UTC ar nesējraķeti Rokot-KM no Pļeseckas kosmodroma. 15:45 UTC pavadoņi atdalījās no pēdējās pakāpes Briz-KM, un bija ievadīti orbītā. Kopā ar to palaisti analoģiski sakaru pavadoņi Gonec-M № 21, Gonec-M № 22 un militārais pavadonis Kosmos-2504.
10. jūlijā tika paziņots, ka visi trīs Gonec-M nodoti ekspluatācijā.
Takehiro Tomijasu
Takehiro Tomijasu (ja, dzimis ) ir Japānas futbolists, spēlē aizsarga pozīcijā, pārstāv Japānas futbola izlasi. Kopš 2021. gada Tomijasu spēlē Anglijas Premjerlīgas kluba Arsenal sastāvā.
Iepriekš spēlējis Japānas komandā Avispa Fukuoka, Beļģijas komandā Sint-Truidense un Itālijas komandā Bologna.
Japānas futbola izlases sastāvā debitējis 2018. gadā. Piedalījies 2020. gada vasaras olimpiskajās spēlēs un 2022. gada FIFA Pasaules kausā.
Sasniegumi
Arsenal
Kortnijs Simss
Kortnijs Simss (en; dzimis ) ir profesionāls amerikāņu basketbolists, spēlē centra pozīcijā. Pašlaik (2012) pārstāv LBL klubu Rīgas VEF.
Karjeras laikā piecas spēles aizvadījis NBA klubos: Indiānas "Pacers", Fīniksas "Suns" un Ņujorkas "Knicks". Aizvadījis veiksmīgu karjeru NBA Attīstības līgā, kur tika atzīts par 2008.—2009. gada sezonas vērtīgāko spēlētāju, kā arī 2011. gada Visu zvaigžņu spēles vērtīgāko spēlētāju. Vēl viņš ir pārstāvējis Puertoriko klubu Capitanes de Arecibo, Ķīnas Dongguan Leopards, taču karjeru ārzemēs uzsāka Krievijas Superlīgas klubā Maskavas CSKA.
2011. gada septembrī basketbolists parakstīja viena gada līgumu ar LBL klubu Rīgas VEF.
Stikoni
Stikoni ir ciems Sīļukalna pagastā, Preiļu novadā. Atrodas 212 km attālumā no Rīgas.
Ciema apkārtnē atrodas pasts, pamatskola.
Quetzal-1
Quetzal-1 jeb Guatesat-1 ir Gvatemalas pirmais Zemes mākslīgais pavadonis. To izstrādāja augstskolas Universidad del Valle de Guatemala komanda. Kosmiskais aparāts orbītā tika palaists ar kravas kuģi Dragon lidojumā SpaceX CRS-20 uz Starptautisko kosmosa staciju (SKS). 28. aprīlī to no stacijas palaida brīvā lidojumā.
Pavadonis veidots CubeSat 1U standartā ar izmēriem 10 * 10 * 10 cm un masu aptuveni 1 kg. Pavadonim ir vienkrāsaina kamera ar rotējošu mehānismu, kas notur un maina četrus optiskos filtrus. Pavadoņa stabilizācijai tiek izmantota pasīvā stāvokļa noteikšanas un kontroles sistēma. Elektroenerģiju nodrošina vienpadsmit saules bateriju elementi un divi litija jonu akumulatori.
Gvatemalas CubeSat pavadoņa projekts tika realizēts ar KiboCUBE programmas atbalstu. KiboCUBE ir Apvienoto Nāciju Ārējā kosmosa lietu biroja (UNOOSA) un Japānas Aerokosmiskās aģentūras JAXA sadarbības programma, kas piedāvā palaist CubeSat pavadoņus no SKS Kibo moduļa.
Lidojuma gaita
28. aprīlī 15:20 UTC Quetzal-1 tika palaists brīvā lidojumā no Kibo moduļa.
Keiseļova
Keiseļova var būt:
Sentpītera pagasts (Dominika)
Sentpītera pagasts (en) ir viens no desmit Dominikas pagastiem valsts ziemeļrietumu daļā. Pagasts robežojas ar Sentdžona pagastu ziemeļos, ar Sentendrū pagastu austrumos un ar Sentdžozefa pagastu dienvidos. Pagastu rietumos apskalo Karību jūra.
Pagasta administratīvais centrs un lielākā apdzīvotā vieta ir Kolio. Pagasta kopējā platība ir 32,6 km², pēc 2011. gada datiem pagastā dzīvo 1430 iedzīvotāji. Tas ir astotais lielākais Dominikas pagasts pēc platības un vismazākais pagasts pēc iedzīvotāju skaita.
Mikrorajons
Mikrorajons ir PSRS radies apzīmējums standartizētam daudzstāvu dzīvojamo ēku kompleksam lielo pilsētu perifērajās daļās. Šis nosaukums sarunvalodā vēl arvien tiek lietots padomju laikā tapušo Rīgas, Daugavpils, Liepājas, Jelgavas, Ventspils apkaimju apzīmēšanai.
Daudzstāvu dzīvojamo rajonu saknes ir meklējamas 20. gadsimta sākumā. Funkcionālisma iedibinātais princips par dzīvojamo un citu funkcionālo zonu savstarpēju nodalīšanu kļuva par pamatu 20. gadsimta otrās puses dzīvojamo rajonu izveidei daudzviet pasaulē, it īpaši padomju plānveida ekonomikas valstīs - Austrumeiropā un PSRS, kur milzīgu mikrorajonu celtniecību plānoja un īstenoja valsts. Tas nozīmēja, ka tika veidotas lielas apbūves teritorijas, kuru vienīgā funkcija bija nodrošināt dzīvojamo platību. Telpu izsauļojamība, atšķirībā no agrāk raksturīgās plastiskās fasāžu detalizācijas, kļuva par galveno noteicēju ēkas arhitektoniskā tēla veidošanā. Tā rezultātā radās plaši stiklotais daudzstāvu kastveida apjoms.
Paterbergs
Paterbergs (nl) ir 80 metrus augsts paugurs Beļģijas Austrumflandrijas provincē, uz dienvidrietumiem no Audenārdes pilsētas. Uz pakalna virsotni ved šaurs, stāvs, bruģēts ceļš. Paterberga kāpums bieži ir iekļauts bruģa klasikas "Flandrijas tūre" sastāvā. Līdz 1986. gadam ceļš bija bez klājuma, līdz kāds vietējais zemnieks to nobruģēja, lai piesaistītu Flandrijas tūres organizētājus. Kopš tā laika Paterberga kāpums kļuva par vienu no Flandrijas tūres pazīstamākajiem posmiem un 1993. gadā tam piešķīra pieminekļa statusu.
UNESCO Pasaules mantojuma vietas Gambijā
Sarakstā apkopotas tās vietas Gambijā, kas iekļautas UNESCO Pasaules mantojuma sarakstā. Kopā UNESCO sarakstā ir iekļautas oficiāli 2 vietas (abi kultūras objekti), savukārt 2 vietas ir iekļautas oficiālajā kandidātu sarakstā. Gambija Pasaules mantojuma konvenciju ratificējusi 1987. gada 1. jūlijā.
Sarakstā iekļautie objekti
{{Legend|#D0E7FF| — Pārrobežu objekts|outline=silver}}
SKS 19. Krievijas viesekspedīcija
'''SKS 19. Krievijas viesekspedīcija' (ru jeb ЭП-19'') bija Krievijas rīkota Apvienoto Arābu Emirātu (AAE) pirmā kosmonauta īslaicīga ekspedīcija uz Starptautisko kosmisko staciju (SKS). Šī bija pirmā viesekspedīcija pēc četru gadu pārtraukuma.
Viesekspedīcija startēja ar kosmosa kuģi Sojuz MS-15. Tās apkalpe bija AAE pārstāvis Haza El Mansūrī Kopā ar viņiem kosmosa kuģī uz staciju devās SKS 61. ekspedīcijas apkalpes locekļi Oļegs Skripočka un Džesika Meira.
Uz zemi Haza El Mansūrī atgriezās kosmosa kuģa Sojuz MS-12 nolaižamajā aparātā kopā ar SKS 60. ekspedīcijas apkalpes locekļiem Alekseju Ovčiņinu un Taileru Heigu.
Kokini
Kokini var būt:
Hildon
Hildon bija programmatūras ietvars, kas izstrādāts mobilajām ierīcēm un var darboties uz Linux un Symbian bāzētām operētājsistēmas. To izstrādāja Somijas uzņēmums Nokia operētājsistēmai Maemo un ir bāzēts uz GNOME (GTK+) vides. Hildon pielāgots lietošanai ar pirkstu saskarni.
Hildon izmantots Ubuntu Mobile and Embedded Edition platformā, kura attīstīšana pārtraukta 2009. gadā.
Aleksandrs Rahmanovs
Aleksandrs Rahmanovs (ru; dzimis Čerepovecā) ir Krievijas starptautiskais lielmeistars šahā (2007).
Biogrāfija
2007. gadā izcīnījis trešo vietu Krievijas jauniešu šaha čempionātā U18 vecuma grupā. Pārstāvējis Krieviju Pasaules un Eiropas jauniešu šaha čempionātos dažādās vecuma grupās, kurās izcīnījis divas bronzas medaļas - 2007. gadā Eiropas jauniešu šaha čempionātā U18 vecuma grupā un Pasaules jauniešu šaha čempionātā U18 vecuma grupā. 2015. gadā Sanktpēterburgā uzvarējis Krievijas Ziemeļrietumu federālā apgabala šaha čempionātā.
Daudzu starptautisko šaha turnīru laureāts, tajā skaitā uzvarējis Paleochora Open (2008), Heraklio Open (2008), Voroņežas Masters Open (2010), Dubai Open (2013), Barselona (2012), Sarajevas Bosna Open (2014).
2021. gada novembrī Rīgā ierindojies 69. vietā 2021. gada "FIDE Chess.com Grand Swiss" turnīrā.
Par panākumiem turnīros FIDE 2006. gadā viņam piešķīrusi starptautiskā meistara (IM), bet 2007. gadā - starptautiskā lielmeistara (GM) nosaukumu.
Hard Rock Stadium
Hard Rock Stadium ir stadions Maiamigārdensā, Floridas štatā, ASV. Tajā savas mājas spēles aizvada NFL komanda Maiami "Dolphins".
Stadions tika atklāts 1987. gadā un tajā ir 64 767 skatītāju vietas. Stadionā ir notikuši seši Super Bowl un divas Pasaules sērijas beisbolā. No 1993. līdz 2011. gadam šeit savas mājas spēles aizvadīja MLB komanda Floridas "Marlins". Kopš 2019. gada šeit notiek arī Miami Open sacensības tenisā.
Antoniu Guterrešs
Antoniu Manoels de Oliveira Guterrešs (pt; dzimis Lisabonā, Portugālē) ir portugāļu politiķis un diplomāts. Viņš bija Portugāles premjerministrs no 1995. līdz 2002. gadam. No 2005. gada jūnija līdz 2015. gada decembrim Guterrešs bija ANO Augstais komisārs bēgļu jautājumos. 2016. gada oktobrī ANO Drošības padome Guterrešu izvirzīja uz ANO ģenerālsekretāra amatu. Šo amatu Guterrešs ieņēma 2017. gada 1. janvārī, pēc Pana Kimuna pilnvaru beigām.
2021. gada 8. jūnijā ANO Drošības padome pauda atbalstu Guterreša atkārtotai ievēlēšanai par ģenerālsekretāru. 2021. gada 18. jūnijā ANO Ģenerālā asambleja nobalsoja par Guterreša iecelšanu uz otro termiņu.
Krasnogorka
Krasnogorka var būt:
Afāras ieplaka
Afāras ieplaka, arī Denakilas ieplaka ziemeļdaļā, ir tektoniska ieplaka Austrumāfrikā, Āfrikas kontinenta zemākā vieta Asala ezers 155 m zem jūras līmeņa. Tā ir viena no karstākajām vietām pasaulē, temperatūra mainās no +25 °C ēnā lietus sezonā līdz +48 °C sausajā sezonā.
Ieplaka izvietojusies Austrumāfrikas lūzumzonā, rietumos to norobežo Etiopijas kalniene, dienvidos — Ahmara grēda, bet ziemeļos un austrumos tas piekļaujas Sarkanajai jūrai. Iekļauj Denakila tuksnesi. Vienīgā ieplakas upe ir Āvaša, kas izsīkst 128 km no jūras, pārvēršoties sālsezeru virknē. Apmēram 1200 km² ieplakas teritorijā klāj sāls kārta. Ieplakā norisinās pastāvīgas tektoniskās kustības 1—2 cm gadā, kas noved pie regulārām zemestrīcēm un līdz pat 8 m platu plaisu veidošanās. Vairāki vulkāni, tajā skaitā Ertale, Dallols u.c.
Martins Harniks
Martins Harniks (de; dzimis ) ir Vācijā dzimis Austrijas futbolists, uzbrucējs, bijušais Austrijas futbola izlases dalībnieks. Kopš 2020. gada spēlē Vācijas kluba TuS Dassendorf sastāvā.
Tereški
Tereški ir ciems Alūksnes novada Jaunalūksnes pagastā. Atrodas pagasta dienvidu daļā 10 km no pagasta centra Kolberģa, 13 km no novada centra Alūksnes un 215 km no Rīgas.
Kristofs Krāmers
Kristofs Krāmers (de; dzimis ) ir Vācijas futbolists, pussargs, Vācijas futbola izlases dalībnieks. Kopš 2016. gada spēlē Vācijas Bundeslīgas kluba Menhengladbahas "Borussia" sastāvā.
Karjeru uzsācis Leverkūzenes "Bayer" otrās komandas sastāvā. Vēlāk iekļuva galvenajā "Bayer" komandā un aizvadīja vien 26. spēles. Nespējot nostiprināties sastāvā viņš tika izīrēts otrās Bundeslīgas klubam VfL Bochum. Pēc divu gadu nospēlēšanas otrajā Bundeslīgā, Krāmers pārvācās uz Menhengladbahas "Borussia", kur arī spēlē šobrīd.
Bukaišu skola
Bukaišu skola ir apdzīvota vieta Dobeles novada Bukaišu pagastā. Atrodas pagasta centrālajā daļā 2,8 km no pagasta centra Bukaišiem, 29,5 km no novada centra Dobeles un 93,5 km no Rīgas.
Tereški
Apdzīvotā vieta atrodas pie autoceļa V396, netālu no Robežstrauta iztekas.
Futbola klubi pasaules čempioni
Šajā sarakstā norādīti futbola klubi, ko FIFA atzinusi par pasaules čempioniem.
Oficiālās trofejas
FIFA Klubu Pasaules kauss (en), agrāk zināms kā FIFA klubu pasaules čempionāts (FIFA Club World Championship), ir starptautisks futbola turnīrs, kurā sacenšas labākie klubi no sešām kontinentālajām konfederācijām. Turnīru organize FIFA, un kopš 2005. gada tas notiek katru gadu izvēlēties pasaules čempioni. Otrais turnīrs 2001. gadā bija paredzēts Spānijā. Bija plānots, ka tajā piedalīsies 12 komandas, bet šis turnīrs tika atcelts vairāku iemeslu dēļ, galvenokārt FIFA sadarbības partnera International Sports and Leisure finansiālā sabrukuma dēļ. Sākotnēji tas tika pārcelts uz 2003. gadu, bet arī toreiz tas netika noorganizēts. Vēlāk FIFA vienojās ar UEFA un CONMEBOL, kā arī Starpkontinentālā kausa sponsoriem Toyota par abu sacensību apvienošanu. Līdz ar to atjaunotais Klubu pasaules čempionāts norisinājās 2005. gada decembrī Japānā. Nākamie trīs turnīri arī norisinājās Japānas pilsētā Jokohamā, bet vēlāk tie notika arī Apvienotajos Arābu Emirātos un Marokā.
Pašreizējais formāts paredz, ka turnīrā piedalās visu sešu kontinentālo konfederāciju nozīmīgāko klubu turnīru uzvarētāji, kā arī rīkotājvalsts čempioni, kas sacensības sāk izslēgšanas spēlē, par tiesībām spēlēt ceturtdaļfinālā tiekoties ar Okeānijas (OFC) labāko komandu.
Diksona Zeme
Diksona Zeme (no) ir dabas apgabals Špicbergenas vidusdaļā, Svalbārā. Dienviddaļu aizņem pussala, ko apskalo Īsfjords un tā atzari Billes fjords, Nūrfjords un Diksona fjords. Ziemeļos Diksona Zemes krastus apskalo Veidefjorda atzari Vestfjords un Eustfjords. Ziemeļrietumos Diksona Zeme robežojas ar Džeimsa I Zemi un Andrē Zemi, austrumos — ar Nīfrīzlandi un Binsova Zemi. Nosaukta par godu zviedru uzņēmējam un filantropam Oskaram Diksonam (Oscar Dickson), kurš finansēja vairākas Zviedrijas arktiskās ekspedīcijas laika posmā no 1868. līdz 1897. gadam.
Krasta līnija izrobota ar līčiem un fjordiem. Reljefs kalnains, augstākais kalns ir Leinefjellets (1165 m vjl) zemes ziemeļrietumos. Kalnieni šķeļ vairākas ieleja, no kurām ievērojamākās ir Ceipeldālene, Nothorstdālene un Saurīdālene. Kalnos daudz ledāju, austrumos Diksona Zemei piekļaujas Lomonosova ledājs ar Mitāga-Leflēra un Nordenšelda glečeriem. Zemes dienvidrietumu daļu aizņem Ziemeļu Īsfjorda nacionālais parks, bet ziemeļu daļu — Iekšveidefjorda nacionālais parks.
Diksona Zemes dienvidaustrumos atrodas 1911. gadā dibinātais kalnraču ciemats Piramidene, kas ir viena no piecām pastāvīgi apdzīvotajām cilvēku apmetnēm Svalbārā. Netālu no Piramidenes atrodas arī Polijas polārstacija Petuniabukta un Čehijas polārstacija Nostoca, kas ir apdzīvotas tikai vasarā. Zemes dienvidu galā Turdsena ragā 1882.—1883. gadā darbojās Zviedrijas Pirmā Starptautiskā polārā gada Kapturdsenas polārstacija.
Sentmarka pagasts (Dominika)
Pagasta administratīvais centrs un lielākā apdzīvotā vieta ir Sufriēra. Pagasta kopējā platība ir 10,4 km², pēc 2011. gada datiem pagastā dzīvo 1834 iedzīvotāji. Tas ir devītais lielākais Dominikas pagasts pēc platības un astotais lielākais pagasts pēc iedzīvotāju skaita.
Bernārs Tevenē
Bernārs Tevenē (fr; ; dzimis ) ir bijušais profesionālais Francijas šosejas riteņbraucējs. Viņš divreiz uzvarēja Tour de France un plašāk zināms ar to, ka pārtrauca pieckārtējā tūres uzvarētāja Edija Merksa uzvaru gājienu, taču šos panākumus aizēno Tevenē vēlākā atzīšanās steroīdu lietošanā karjeras laikā. Tevenē uzvarēja arī 1972. gada Tour de Romandie un 1975. un 1976. gada Dauphiné Libéré.
Pēc sportista karjeras beigām
Tevenē 1984. gadā kļuva par La Redoute komandas sporta direktoru. Komandu tobrīd pārstāvēja Stīvens Ročs. 1986. un 1987, gadā Tevenē nomainīja komandu uz RMO.
Vēlāk viņš kļuva par televīzijas komentētāju un dibināja uzņēmumu, kurā izveidoja savā vārdā nosauktu apģērbu līniju.
Apbalvojumi
Tevenē 2001. gada 14. jūlijā saņēma Francijas Nacionālā Goda Leģiona ordeni.
Stiļbi (Mākoņkalna pagasts)
Stiļbi ir ciems Mākoņkalna pagastā, Rēzeknes novadā. Atrodas 276 km attālumā no Rīgas.
Apdzīvotā vieta atrodas pie vietējā autoceļa V599 (Ismeri_Zosna_Andrupene).
Karamelizētā raķešdegviela
Karamelizētā raķešdegviela ir jaukta cietā raķešdegviela, ko plaši izmanto pirotehniskajās raķetēs un raķešu modeļos degvielas komponentu pieejamības un vieglās pagatavošanas dēļ. Par oksidētāju parasti izmanto kālija nitrātu. Degtspējīgā viela šajā raķešdegvielā visbiežāk ir parastais cukurs — saharoze. Karamelizētās raķešdegvielas komponenti un degšanas produkti ir samērā maztoksiski.